TUNELP(8)

NUME
tunelp - ajustează diverși parametri pentru dispozitivul lp

REZUMAT

tunelp [opțiuni] dispozitiv

DESCRIERE

tunelp ajustează mai mulți parametri pentru dispozitivele /dev/lp?, pentru o funcționare mai bună (sau pentru orice funcționare, dacă imprimanta dvs. nu va funcționa fără această funcție...) Fără parametri, informează dacă dispozitivul folosește întreruperi și, dacă da, care dintre ele. Cu parametri, ajustează caracteristicile dispozitivului în consecință.

OPȚIUNI

-i, --irq argument
    specifică IRQ-ul care trebuie utilizat pentru portul paralel în cauză. Dacă acesta este stabilit la o valoare diferită de zero, -t și -c nu au niciun efect. Dacă portul dumneavoastră nu utilizează întreruperi, această opțiune va face ca imprimarea să se oprească. Comanda tunelp -i 0 restabilește acțiunea fără întreruperi (polling), iar imprimanta dvs. ar trebui să funcționeze din nou. Dacă portul dvs. paralel acceptă întreruperi, imprimarea acționată prin întreruperi ar trebui să fie oarecum mai rapidă și mai eficientă și va fi probabil de dorit.

        • NOTĂ*: Această opțiune nu va avea nici un efect în cazul nucleului 2.1.131 sau ulterior, deoarece irq este gestionat de controlorul «parport». Puteți modifica irq-ul «parport», de exemplu, prin /proc/parport/*/irq. Citiți /usr/src/linux/Documentation/admin-guide/parport.rst pentru mai multe detalii despre «parport».

-t, --time millisecunde
    este durata de timp în „jiffies” (tic-tac)-uri pe care controlorul o așteaptă în cazul în care imprimanta nu preia un caracter în timpul numărului de încercări dictat de parametrul -c. 10 este valoarea implicită. Dacă doriți cea mai rapidă imprimare posibilă și nu vă pasă de încărcarea sistemului, puteți fixa această valoare la 0. Dacă nu vă interesează cât de repede merge imprimanta dumneavoastră sau dacă imprimați text pe o imprimantă lentă cu memorie tampon, atunci 500 (5 secunde) ar trebui să fie suficient și vă va oferi o încărcare foarte redusă a sistemului. În general, această valoare ar trebui să fie mai mică pentru tipărirea de grafică decât de text, de un factor de aproximativ 10, pentru o performanță optimă.

-c, --chars caractere
    este numărul de încercări de ieșire a unui caracter la imprimantă înainte de a dormi pentru -t TIMPUL. Este numărul de ori în jurul unei bucle care încearcă să trimită un caracter la imprimantă. 120 pare a fi o valoare bună pentru majoritatea imprimantelor în modul de interogare. 1000 este valoarea implicită, deoarece există unele imprimante care devin sacadate în caz contrar, dar trebuie să fixați această valoare la "1" pentru a gestiona eficiența maximă a procesorului dacă utilizați întreruperi. Dacă aveți o imprimantă foarte rapidă, o valoare de 10 ar putea avea mai mult sens, chiar dacă este în modul de interogare. Dacă aveți o imprimantă foarte veche, puteți crește această valoare și mai mult.

    Stabilirea lui -t TIMPUL la 0, este echivalentă cu stabilirea lui -c CARACTERE la infinit.

-w, --wait millisecunde
    este numărul de microsecunde pe care le așteptăm în timp ce ne jucăm cu semnalul intermitent. În timp ce majoritatea imprimantelor par a fi capabile să se descurce cu o intermitență extrem de scurtă, unele imprimante cer una mai lungă. Mărirea acestei valori de la valoarea implicită 1 poate face posibilă imprimarea cu acele imprimante. De asemenea, acest lucru poate face posibilă utilizarea unor cabluri mai lungi. De asemenea, este posibil să micșorați această valoare la 0 dacă imprimanta dvs. este suficient de rapidă sau dacă mașina dvs. este suficient de lentă.

-a, --abort <on|off>
    Aceasta este opțiunea de a anula sau nu o eroare a imprimantei - valoarea implicită este „nu” (off). Dacă vă aflați în fața calculatorului, probabil că doriți să puteți vedea o eroare și să o remediați, iar imprimanta să continue să imprime. Pe de altă parte, dacă nu vă aflați acolo, ați prefera ca sistemul de imprimare să afle că imprimanta nu este pregătită, să renunțe la încercare și să vă trimită un mesaj prin poșta electronică în acest sens. Alegerea vă aparține.

-o, --check-status <on|off>
    Această opțiune este asemănătoare cu -a. Ea face ca orice open(2) al acestui dispozitiv să verifice dacă dispozitivul este conectat și dacă nu raportează erori de tip „fără hârtie” sau alte tipuri de erori. Aceasta este configurarea corectă pentru majoritatea versiunilor de lpd.

-C, --careful <on|off>
    Această opțiune adaugă o verificare suplimentară („careful” atentă) a erorilor. Atunci când această opțiune este activată, controlorul de imprimantă se asigură că imprimanta este conectată și că nu raportează erori de tip „fără hârtie” sau orice alte erori înainte de a trimite date. Acest lucru este deosebit de util pentru imprimantele care în mod normal par să accepte date atunci când sunt oprite.

    NOTĂ: Această opțiune este obsoletă deoarece este implicită în nucleul 2.1.131 sau ulterior.

-s, --status
    Această opțiune returnează starea curentă a imprimantei, atât ca număr zecimal de la 0..255, cât și ca listă de indicatori activi. Atunci când este specificată această opțiune, devine implicită utilizarea „-q off”, care dezactivează afișarea IRQ-ului curent.

-r, --reset
    Această opțiune reinițiază portul. Aceasta necesită o versiune de nucleu Linux 1.1.80 sau o versiune ulterioară.

-q, --print-irq <on|off>
    Această opțiune activează imprimarea afișării configurației IRQ curente.

-h, --help
    Afișează acest mesaj de ajutor și iese.

-V, --version
    Afișează versiunea și iese.

FIȘIERE

/dev/lp?, /proc/parport/*/*

NOTE

Opțiunile -o, -C și -s necesită versiunea 1.1.76 a nucleului Linux sau o versiune ulterioară.

Opțiunea -C necesită o versiune de Linux anterioară versiunii 2.1.131.

RAPORTAREA ERORILOR

Pentru rapoarte de eroare, folosiți

DISPONIBILITATE

Comanda tunelp face parte din pachetul util-linux care poate fi descărcat de la